《喜雨用知宗韵呈陈丞相》
宋代·李洪

旱意初忧病圃场，霈然甘泽起羸尪。
穹苍既格由孚信，德教从来本抑强。
再熟言观竞藨衮，千仓千见咏丰穰。
帝虚左揆思良弼，霖雨重期泽万方。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。